Naţionala masculină se va reuni în 10 martie, la Brăila, pentru un stagiu de pregătire, care se va încheia cu două partide amicale, în 15-16 martie, cu Macedonia de Nord. Va fi prima acţiune a naţionalei cu George Buricea antrenor, care l-a înlocuit pe Xavi Pascual.
Potrivit FR Handbal, lotul jucătorilor convocaţi este: portari - Ionuţ Iancu (Steaua Bucureşti), Dan Vasile (CSM Constanţa), Alin Cozmaciuc (Dinamo Bucureşti); jucători de câmp - Gabriel Ilie, Călin Căbuţ, Andrei Drăgan (CSM Constanţa), Tudor Botea (Minaur Baia Mare), Andrei Buzle (Fraikin Granollers), Demis Grigoraş (Benfica Lisabona), Daniel Stanciuc (Dinamo), Nicolae Ungureanu (Steaua), Alexandru Andrei, Ionuţ Nistor (CSM Constanţa), Roland Thalmaier (Potaissa Turda), Sabin Constantina (Steaua), Călin Dedu (Dinamo), Robert Nagy (Minaur), Zavi Dumitrana (HC Buzău), Robert Militaru (Dinamo), Liviu Caba (CSM Constanţa), conform News.ro.
Banca tehnică este alcătuită din George Buricea (antrenor principal), Ionuţ Georgescu (antrenor secund), Rudi Stănescu (antrenor cu portarii).
FR Handbal nu a anunţat încă orele de disputare ale partidelor din 15 şi 16 martie, cu naţionala Macedoniei de Nord.